Keskustelu:Peltoinlahdentie

message: Wikipediassa on erilaisia kaupungin katuja ja seututeitä toki. En kuitenkaan tiedä, onko tällainen paikallistien kaltainen paikallistie merkittävä. Haluaisin tietää. --Pxos (keskustelu) 23. heinäkuuta 2020 kello 10.10 (EEST)
replies: text: No joo, täällä on paljon katuja, Norjan vuoria ja Pennsylvanian jokia kyllä. Ei tämä merkittävyydellään Mannerheimintietä voita, mutta ilmeisesti kuitenkin paikkakuntansa pääkaduista, eli siinä mielessä kuin Mannerheimintie. En mä nyt toisaalta tätä poistaisikaan mutta jäisikö tätä joku kaipaamaan jos tämän poistaa? Korkki74 (keskustelu) 23. heinäkuuta 2020 kello 13.24 (EEST)
replies: text: :Suuntaviivojen mukaan kaupunkien pääkadut ovat merkittäviä, mutta Savitaipale on kunta. Tienumero vaikuttaa olevan 14752, ja viisinumeroiset tiet eivät ole yleensä merkittäviä. Mielestäni poistettava. 01miki10 (keskustelu) 23. heinäkuuta 2020 kello 16.06 (EEST)
replies: text: ::Minustakin tämä jää tieriman alapuolelle; jos viisinumeroiset, omassa taajamassaan hiemankin keskivertoa kuljetummat tiet sopivat tänne, niin rima valuu todella alas. Tällaisen tiedon paikka on kartoissa ja karttapalveluissa. Vuoret ja vesistöt ovat asia erikseen, niitä ei tule lisää ja niistä on jotain muutakin kerrottavaa kuin se mitä kartasta näkyy. --Kissa21782 (keskustelu) 23. heinäkuuta 2020 kello 17.07 (EEST)
replies: text: :::Joitakin enemmän tai vähemmän satunnaisia viisinumreroisia teitä on äänestyksissä hyväksytty, joskin  hiukan ehkä sattumanvaraisin  perustein. Jos tämä katsottaisiin merkittäväksi, niin en katsoisi silloin merkittävyysarvion kohdistuneen satunnaiseen viisinumeroiseen tiehen vaan kaupunkinimirtstä käyttämättömän kunnan kuntakeskuksen pääkatuun. Siksi näkisin, että tässä tapauksessa keskustelu tulisi käydä siitä, ovatko, ja mahdollisesti millä kriteereillä, kaupunkinimitystä käyttämättömien kuntien keskustaajamien pääkatuina olevat tiet merkittäviä vai ei. Eli käytännössä siis siitä, onko tuo ilmaisu "kaupunkien pääkadut" riittävän tarkka vai ei. --Urjanhai (keskustelu) 24. heinäkuuta 2020 kello 09.37 (EEST)

text: ::Kun nykyään Suomessa kunta saa itse päättää, onko kaupunki, ja kun "kaupungit" peittävät suuren osan suomesta: :File:Suomen kaupungit 2015.svg, niin tuntuu vähän keinotekoiselta ja mekaaniselta rajata sellaisten kuntakeskustaajamien pääkadut pois, joissa kuntamuoto ei satu olemaan kaupunki. Viisinumeroisteen valtionteiden rajaamisesta pois on kyllä päätetty lähinnä kai kompromissina sille, että nelinuimeroisety on rajattu merkittäviksi, mutta silti niistäkin joitain on äänestetty säilytykseen. Tämän perusteella näkisin, että merkittävyys olisi tässä ratkaistava sen perusteella, katsottaisiinko myös kuntakeaskustaajamien pääkadut merkittäviksi silloin kun kunta ei satu käyttämään kaupunkinimitystä. Tietysti tässäkin kuntakeskustaajamia on erikokoisia, alkaen kunnista tyyliin Vihti ja Nurmijärvi niin pieniin kuntiin, ettei kirkonkylä enää ole edes tilastollinen taajama. --Urjanhai (keskustelu) 24. heinäkuuta 2020 kello 09.31 (EEST)

text: ::Voisin esittää harkittavaksi periaatetta, että myös kaupunkinimitystä käyttämättömien maaseutukuntien keskustaajamien pääkadut voitaisiin katsoa merkittäviksi, koska nykyään Suomessa rajaus kaupunki - ei kaupunki on käytännössä varsin sattumanvarainen. - Tietysti sattumanvaraisuutta lisää kyllä sekin, että täysin samanlaisistta alueista toisilla on tehty laajoja kuntaliitoksia ja toisilla ei, mutta kumminkin. Tietysti voidaan myös harkita ettei näitä katsota merkittäviksi tai merkittäviä olisivat vain suurimmat, ja niin kuin muutenkin (vrt. esim. aihepiiri eduskuntavaaliehdokkaat) harkintaan vaikuttaa myös tarjottavien artikkelien taso ja määrä. --Urjanhai (keskustelu) 24. heinäkuuta 2020 kello 09.55 (EEST)
replies: text: :::Kannatan. Äänestyksellähän suuntaviivaa saataisiin tähän suuntaan, mutta voidaan minusta säilyttää myös merkittävyyskeskustelulla.--MAQuire (keskustelu) 28. heinäkuuta 2020 kello 20.57 (EEST)

text: Savitaipaleen kirkonkylä on merkittävä aihe, ja siihen artikkeliin sopisi myös tietoja kirkonkylän merkittävimmistä kaduista. --Raksa123 (keskustelu) 24. heinäkuuta 2020 kello 10.48 (EEST)
Lisäsin luokan ja yhden kirjaviitteen. Suomen kuntien läpileikkauksen 1980-luvulla luonut kirjasarja Finlandia: Otavan iso maammekirja käsittelee Savitaipaletta kahden sivun verran. Tälle kahdelle sivulle on sovitettu kolme kuvaa. Kunta-artikkelin avauskuvana on ilmakuva Savitaipaleen kirkonkylästä. Kuvateksti alkaa: "Savitaipaleen kirkonkylä on Kuolimon etelärannalla. Kirkonkylän halki kulkee Peltoinlahdentie, jonka varrella on kirkko, sen vieressä kunnantalo ja näitä vastapäätä kellotapuli. (ilmakuvaan, ja edelleen Peltoinlahdentiehen ja sen poikkikatuun viitaten:) Teiden risteyksessä on valtion virastotalo ...". Mielestäni tämä ja lyhyt Karttapaikan tutkailu puoltaa Peltolahdentie-artikkelin oikeutusta. Kovin tietosanakirjamainen artikkeli ei silti vielä ole, sisältöä voisi parantaa. Mielestäni esimerkiksi poikkikatujen luetteleminen heikentää artikkelia ja on enemmän karttoihin kuuluva juttu. Keskeisiä rakennuksia, palveluja ja ehkä jonkun muistomerkinkin (joita on kirkon ja kellotapulin läheisyydessä tien molemmilla puolilla) voisi artikkelissa mieluummin tuoda esille. Pidän artikkelia wikimerkittävänä. Monen kunnan ja pitäjän sekä kylän keskusraitista voi olla tarinaa kunta-, taajama-, kaupunginosa- tai kyläartikkelissa, sekä ihan hyvin myös erillisenä kulkuväyläartikkelina. Tienumeroiden numeroiden määrä ei tässä ole kovin keskeinen tekijä, joskin yksi ja kaksinumeroiset pääväylät taitavat kaikki olla wikimerkittäviä sinällään.--Paju (keskustelu) 28. heinäkuuta 2020 kello 20.42 (EEST)

text: Tuo Savitaipaleen kellotapuli on muuten Rakennusperintörekisterin kohde (200953) ja mukana WLM-kisassa syksympänä... --Paju (keskustelu) 28. heinäkuuta 2020 kello 20.48 (EEST)
replies: text: : Varrella katunäkymän perusteella myös mm. vesitorni, seurakuntatalo, kirjasto (takaseinän puolelta), toimintakeskus (sis. 20-metrinen uimahalli - koronan vuoksi ei nyt ulkopuolisia - ja palvelutalo), paloasema, S- ja K-market, pankki, muita liikkeitä jne. Pari heti näkyvää muistomerkkiä, näkyvimpänä ehkä kellotapulin edustan Europaeus-muistomerkki. (Kunnantalo samoin kuin koulu ja terveysasemakin keskusraitin sivukadulla, mutteivät kaukana). --Paju (keskustelu) 28. heinäkuuta 2020 kello 21.08 (EEST)

text: :Savitaipale ei ole mikä tahansa pikkukylä nimestään huolimatta. Olisikohan aika katsoa että tämän voi pitää merkittävänä vai pitääkö tosiaan äänestää? --Höyhens (keskustelu) 18. elokuuta 2020 kello 00.36 (EEST)

text: Oikestaan vain korkki ja miki poistaisivat, ja tämä on roikkunut täällä kohta kuukauden. Poistan mallineen, mutta keskustelu oli hyvää ja hyvä että käytiin. --Höyhens (keskustelu) 19. elokuuta 2020 kello 22.32 (EEST)
thread_title:  Merkittävyys